***Občianske združenie pre rozvoj mikroregiónu „Požitavie – Širočina“***

vydáva

A K T U A L I Z Á C I U č. 1

výzvy na predkladanie žiadostí o poskytnutie príspevku

kód výzvy: IROP-CLLD-Q399-512-002

Dátum vydania aktualizácie: 10.05.2023

Dátum účinnosti aktualizácie: 17.05.2023

**predmet aktualizácie**

Predmetom aktualizácie č. 1 sú zmeny vykonané v dokumente výzvy a v jej prílohách ako aj v prílohách formulára žiadosti o príspevok a to prostredníctvom osobitného označenia vykonaných zmien (funkciou sledovania zmien) v pôvodnom texte dokumentu výzvy a príloh.

**DOKUMENTY DOTKNUTÉ ZMENOU**

Aktualizáciou sú dotknuté nasledovné dokumenty výzvy:

* **Výzva na predkladanie žiadostí o poskytnutie príspevku**
	+ aktualizáciou výzvy sa upravujú formálne nedostatky a zrejmé nesprávnosti v zmysle aktualizácie IM CLLD verzia 1.9 a verzia 2.0
	+ aktualizáciou výzvy sa upravuje termín uzavretia aktuálne prebiehajúceho 12. hodnotiaceho kola na 16.5.2023. Ďalšie hodnotiace kolá budú uzatvárané v intervale 1 mesiaca od predchádzajúceho hodnotiaceho kola, a to vždy k 16. dňu príslušného mesiaca
* **Príloha č. 1 výzvy – Formulár ŽoPr**
	+ aktualizáciou výzvy sa upravujú formálne nedostatky a zrejmé nesprávnosti v častiach 3, 4, 5, 6, 7, 9 a 10 v zmysle aktualizácie IM CLLD verzia 1.9
	+ aktualizáciou výzvy sa upravujú formálne nedostatky a zrejmé nesprávnosti v časti *4 Harmonogram realizácie aktivít* a v časti 10 *Čestné vyhlásenie žiadateľa*  v zmysle aktualizácie IM CLLD verzia 2.0
* **Príloha č. 2 výzvy - Špecifikácia rozsahu oprávnených aktivít a oprávnených výdavkov**
	+ aktualizáciou výzvy sa upravujú formálne nedostatky v časti *Popis oprávnenej aktivity* v zmysle aktualizácie IM CLLD verzia 1.9
* **Príloha č. 3 výzvy - Zoznam merateľných ukazovateľov**
	+ aktualizáciou výzvy sa upravujú formálne nedostatky v stĺpci *Čas plnenia* a príslušné poznámky pod čiarou v zmysle aktualizácie IM CLLD verzia 1.9
* **Príloha č. 4 výzvy – Kritériá pre výber projektov**
	+ Aktualizáciou výzvy sa mení hodnotiace kritérium *Finančná charakteristika žiadateľa* v zmysle aktualizácie IM CLLD verzia 1.9
	+ aktualizáciou výzvy sa mení Celkový maximálny počet bodov a minimálny počet bodov na splnenie hodnotiacich kritérií
* **Príloha č. 3 Formulára ŽoPr – Úverový prísľub**
	+ aktualizáciou výzvy došlo k prečíslovaniu prílohy na č. 2
* **Príloha č. 6 Formulára ŽoPr – Rozpočet projektu**
	+ aktualizáciou výzvy došlo k prečíslovaniu prílohy na č. 5
	+ aktualizáciou výzvy sa upravujú *Inštrukcie a upozornenia k vyplneniu rozpočtu projektu* v zmysle aktualizácie IM CLLD verzia 1.9
* **Príloha č. 7 Formulára ŽoPr – Ukazovatele hodnotenia finančnej situácie**
	+ aktualizáciou výzvy došlo k prečíslovaniu prílohy na č. 6
	+ aktualizáciou výzvy sa použil formulár prílohy s technickou úpravou zo vzoru v IM CLLD verzia 1.9

**ÚČINNOSŤ ZMIEN A VPLYV NA PREDLOŽENÉ ŽoPr**

Zmeny vykonané touto aktualizáciou sa vzťahujú na ŽoPr predložené odo dňa nadobudnutia účinnosti aktualizácie, teda v rámci nasledujúceho hodnotiaceho kola. Zmena výzvy vo vzťahu k uzatváraniu hodnotiacich kôl výzvy sa aplikuje/uplatní odo dňa zverejnenia tejto aktualizácie výzvy.